גיטרנים בחוף ניצנים
2018-10-19 13:00 - 16:00 (Asia/Jerusalem)
בואו להכיר את הגיטרנים, הכרישים והדולפנים בשמורת ים אבטח.

מיצג ענק למען שמורות ימיות
2018-12-21 12:00 - 14:00
כולנו אוהבות את הים – אבל יש כאלו שהים הוא הבית שלהם (ולא, אנחנו לא מתכוונות לגולשים) – צבים, דגים, אלמוגים, דולפינים ועוד.
ביום שישי 21.12 בשעה 12:00 נגיע לחוף גורדון בתל אביב לפעילות ציבורית והסברתית למען קידום שמורות טבע ימיות כאן בארץ.
במהלך הפעילות נציג מיצג גדול שיצולם בעזרת רחפן ונקיים פעילות הסברה בחוף. במהלך הפעילות יינתן שלל מידע רלוונטי ומעניין בנושא: מהן שמורות טבע ימיות, מה כבר קיים בישראל, מה מתוכנן לעתיד, מה הסכנות והבעיות מולם יש להיערך ומה אפשר וצריך לעשות.
הצטרפו אלינו ועזרו לנו במיצג!

חלון לים התיכון - פרופ' אורן לוי בהרצאתו "נצלול"
2018-12-26 19:00 - 20:00
פרופסור אורן לוי מאוניברסיטת בר אילן, עומד בראש מעבדה העוסקת בחקר הסנכרון, רבייה ומנגנון השעון הביולוגי בשוניות אלמוגים.
בהרצאתו 'נצלול' לעולם המופלא שמתחת לים ונשמע על מה אחראים שעונים ביולוגיים ביצורים ימיים ,מהו שעון צירקאדי? ומהו שעון צירקטידלי? ועוד.
ההרצאה תתקיים ביום רביעי – 26.12.18 בשעה 19:00 ,במרכז 'מגלים' ,שדות ים.
מספר המקומות מוגבל לכן מומלץ להירשם מראש >>>
04-6364485 או במייל education@ecoocean.org
* הכניסה בתשלום סמלי של 20 ש"ח.

ראיון בשידור חי עם משה בוגי יעלון בנושא אסדות הגז
2018-12-30 17:30 - 18:00
ראיון בשידור חי בפייסבוק עם הרמטכ"ל ושר הבטחון לשעבר משה בוגי יעלון בנושא: אסדות הגז.
יום ראשון 30.12, 17:30.

ערב על הבר - גומלות את ישראל מהפלסטיק החד פעמי
2019-01-13 18:30 - 20:00
תא פלסטיק של מגמה ירוקה עושה רילוקיישן מהערבה הרחוקה לתל אביב!
בואו לשמוע איך אתם יכולים להיות חלק מהשינוי, ותשמיעו את קולכם.
תספרו לנו איזה רעיונות יש לכם בשביל להוציא את הפלסטיק החד פעמי מחוץ לחוק!
אז מה מחכה לנו באירוע?
דוברות מדהימות ומעניינות מהתחום של מיגור פלסטיק ואפס פסולת:
חברת הכנסת – יעל כהן פארן
לימור גורליק – עמותת צלול
טניה בירד – לא שמים קשים
יסמין יותם ואירנה שצ'ופק – אפס פסולת ישראל
וקרן תמרי המארגנת הקהילתית של התא שנפתח בתל אביב!
לו"ז הערב:
18:20 – התכנסות
18:30 – דבריהן של הנשים הנפלאות האלו
19:10 – שולחנות עגולים על פי נושאים
19:40 – שיתוף רעיונות שעלו בשולחנות העגולים
20:00 – סיכום
בקיצור יהיה ערב מרגש ומעניין!
מקווים לראותכןם!
לשאלות, תרגישו חופשי לפנות לקרן תמרי – 0548191341 – arava@green.org.il

ים על הבר - מפגש יזמים סביבתיים והרצאה בנושא מיקרו-פלסטיק
2019-01-14 19:00

קורס הכשרה - קהילת ים השרון. מפגש שלישי
2019-01-18 09:30 - 11:30
מפגש 3 – סיור בחוף הים הדרכה על הכרת הסביבה הימית והחופית בשילוב פעילויות של משתתפי הקורס.
ההרשמה מלאה.

ניקוי חוף וסיור פלט ים + שחרור צבים. חוף ניצנים
2019-01-18 12:30
אתם מוזמנים לאירוע של ניקוי חוף וסיור פלט ים + שחרור צבים בחוף ניצנים .החנייה בחוף ניצנים

ניקוי חופים
2019-01-18 13:00 - 16:00
אחרי גשמי הברכה שירדו, אנחנו מפשילים שרוולים למבצע הסברה וניקיון עם פקחי היחידה הימית של רשות הטבע והגנים ומזמינים אתכם להצטרף!
איפה?
רק תבחרו: גן לאומי חוף פלמחים, שמורת נחל פולג ,שמורת גדור, גן לאומי נחל אלכסנדר, חוף בית ינאי שמורת חולות זיקים ושמורת חולות ניצנים
מתי? יום שישי 18.1 בשעות 13:00 עד 16:00
נתראה בחוף 🏝
פרטים נוספים בדף הפייסבוק של רשות הטבע והגנים (צילום רשות הטבע והגנים)

חיים בסרט ירוק: הקרנת הסרט Plastic Planet והרצאה על קמפיין אנשי הים התיכון
2019-01-21 18:30 - 20:30

חוזרים לנטר אצות- ליד המכון לחקר ימים ואגמים בחיפה
2019-01-25 09:30 - 11:30
עונה שנייה של פרויקט ניטור אצות חומות בשמורות שקמונה יוצאת לדרך בחודש הקרוב! העונה צפוייה להימשך עד יוני.
המידע שמתקבל מפעילות זו חשוב מאוד לאור העובדה שידוע מעט על אצות אלו, וכן זה נותן לנו אישזהו אינדיקטור למצב הכללי של השמורה.
מפגש צוות ראשון לעונה יתקיים ביום שישי, 25.1 .
ניפגשים בשעה 9:30 ליד המכון לחקר ימים ואגמים, חיפה (בכניסה הצפונית של השמורה).
המפגש יכלול רענון והכשרה למצטרפים חדשים. עדכונים יימסרו בקבוצת הוואטסאפ של הפרויקט "טבע ימי בשמורת שקמונה".
מי שאינו חבר אך מעוניין להצטרף- נא לפנות אל רותם בטלפון: 0547925578

ארוע סביבתי להכרת ערכי הטבע ורצועת החוף והים היחודית של שבי ציון
2019-01-26 10:30 - 13:00
ארוע סביבתי להכרת ערכי הטבע ורצועת החוף והים היחודית של שבי ציון שבמהלכו תיערך צלילת ניקיון, סיור מיוחד לכל הגילאים להכרת רצועת החוף החי והצומח. בסלעי החוף בהדרכת ד'ר שי שפיר, ראש החוג למדעי הסביבה במכללת "אורנים", הדרכות בנושא שמירת החוף והים, קבוצות צוללני " משמר הים ", ו"שומרי החוף והים – גליל מערבי.
הארוע הינו ללא עלות. ומאורגן על ידי "שומרי החוף והים – גליל מערבי " משמר הים"ו "אנשי הים התיכון"
לפרטים – יובל 0525578382

קורס הכשרה - קהילת ים השרון. מפגש רביעי
2019-01-29 19:00
מפגש 4 בקורס הכשרה.
במפגש זה נתחלק לצוותים ונגבש את היזמות.
ההרשמה מלאה.

קורס הכשרת מתנדבים - קהילה הימית אבטח
2019-02-11 20:00

חלק שני - הכשרת מתנדבים שמורת אבטח
2019-02-25 20:00

ניקיון חופים
2019-03-08 14:00 - 17:00
ביום שישי הקרוב 8.3, אנחנו מזמינים אתכם להגיע לחופי הים, לפגוש את צוות רשות הטבע והגנים הכולל את פקחי היחידה הימית מדריכים, ומתנדבים קבועים ברשות, לשמוע מהן שמורות טבע ימיות, וגם להפשיל שרוולים ולסייע בניקיון חוף.
האשפה הנמצאת בחופי הים מקורה כמובן בנו, בני האדם. בימי החורף הגשומים והסוערים האשפה עוברת מהחוף אל הים נפלטת חזרה ובדרך פוגעת בבעלי חיים ימיים רבים.
הפעילות בשיתוף עולמון פיזיקה של משרד החינוך וקואליציית אנשי הים התיכון – Mediterranean People, הפועלת בכמה מוקדים בארץ ושיתוף קהילה לקידום הכרזה על שמורות טבע ימיות.
להלן רשימת החופים שבהם יתקיים המבצע:
שמורת הטבע חוף גדור,
גן לאומי נחל אלכסנדר מתחם חוף בית ינאי,
שמורת טבע נחל פולג,
גן לאומי חוף השרון,
גן לאומי חוף פלמחים,
שמורת הטבע חולות ניצנים
ושמורת הטבע חולות זיקים.
ההשתתפות מחייבת הרשמה מראש,
אז שלחו לנו מייל: mitnadvim.mercaz@npa.org.il
או הודעת ווצאפ: 053-7762057
ואנחנו כבר נדאג ליתר.
צילום מיכל וימר לוריא

פותחים סמסטר - מקדמים שמורות ימיות
2019-03-10 19:00
הים בסכנה. דיג, קידוחי גז ונפט, שפכים ואשפה מאיימים כל הזמן על החיים בו, וזו העת לפעול.
מה הן שמורות טבע ימיות ולמה יש כל כך מעט מהן בישראל? מהי חשיבות הים כמערכת אקולוגית? מה הן ההשלכות להרס הסביבה הימית? ומה אפשר לעשות?
לקראת פתיחת הסמסטר, בוא האביב ומצעד האקלים, מוזמנות ומוזמנים מאוד להגיע, לשתות בירה, לשמוע ולהבין איך שמורות טבע ימיות יכולות להציל את הים שלנו ולסייע במניעת משבר האקלים.
נתראה ביום ראשון, ה-10.03 בשעה 19:00 בדרמה בר המגניב (רח' נחלת בנימין 52, ת"א)
הרשמה לאירוע בטופס—>https://goo.gl/forms/pZWlQmWtumC8yoqE2

לחלום בכחול - סודות הים
2019-03-11 19:00
אלון צנגוט מזמין אתכם למסע עולמי ביעדי צלילה מפורסמים וגם באתרים מוכרים פחות. ההרצאה מלווה בצילומים תת ימיים מיוחדים ומרהיבים, ובין נושאיה: מושגים בעולם הצילום התת ימי, מדוע לוויתנים שרים מתחם למים? והכרת עולם ימי מופלא ושונה דרך עיניו של אלון.
אלון צנגוט הוא בוגר קורס חובלים של חיל הים ומאז 2005 לא עזב את העולם שמתחת לפני השטח. אלון מנהל קהילת צוללים במסגרתה מוציא הרפתקאות צלילה ליעדים הכי מטורפים בעולם.
למידע נוסף על אלון והקבוצה היכנסו לאתר www.flyingcamel.co.il
ההרצאה בפוצקר, מועדון צלילה, רחוב המעפילים 8, נהריה

הפלגה לשמורה הימית אבטח
2019-03-22 09:30 - 14:00
לרגל היום העולמי למען החי בבר, המוקדש לסביבה הימית, נחגוג איתכם את החיים בים בהפלגה בשמורת הטבע הימית אבטח
בתוכנית
9:30-10:00 התכנסות וכיבוד קל
10:00-10:30 הרצאה על יונקים ימיים – ד"ר אביעד שיינין
10:30-12:30 הפלגה לשמורת הטבע הימית אבטח
12:30-13:00 נסיעה לחוף ניצנים
13:00-14:00 ניקוי חוף ניצנים (שמורה ימית אבטח).
ההפלגה תצא מהמרינה באשדוד.
בסיור הימי נכיר את בעלי החיים הייחודים לשמורה, נשמע הסברים על השמורה הימית, ואולי גם נפגוש את להקת הדולפינים שמצויה באזור. בתום ההפלגה נערוך ניקיון חוף של שמורת אבטח.
האירוע מאורגן על ידי "אנשי הים התיכון" בשיתוף מחמל"י, ורשות הטבע והגנים
פרטים נוספים – מייקל רפאל 054-5442776

מצעד האקלים - מגמה ירוקה
2019-03-29 10:00 - 14:00
זהו המאבק הפוליטי והחברתי המשמעותי ביותר של המאה הזו /// ב-29.3 אנחנו נאבקים על החיים עצמם, במזרח התיכון ובכלל!
ביום שישי ה- 29.3.2019 יתקיים מצעד האקלים, האירוע הסביבתי הגדול ביותר בישראל המתקיים אחת לשנה. נתכנס בשעה 10:00 בבוקר מגן מאיר תל אביב, וב-11:45 נצעד יחד לקריית הממשלה כדי להשמיע קול ברור מול כל ממשלה שתקום!
שינוי האקלים קורה. זו עובדה. יש על כך קונצנזוס בקהילה המדעית. אנחנו בעיצומו של משבר אקלים והוא מסכן את כולנו. כולנו. ללא יוצא מן הכלל.
המזרח התיכון, המקום שבו אנחנו חיות וחיים, הוא אחד האזורים הראשונים לסבול מנזקי משבר האקלים ובצורה החמורה ביותר. כבר היום אנו חשות את ההשלכות באזורנו – הטמפרטורות הקיץ טיפסו לשיאים חדשים, מקורות מים חשובים במדינות האזור נמצאים בתהליך של התייבשות, אצלנו זוהי שנת הבצורה ה-6 ברצף (אבל מי סופר?).
ההערכות המדעיות מזהירות שאם לא תהיה גמילה מדלקים מזהמים והפסקת פליטות גזי החממה באופן מוחלט, המזרח התיכון יהפוך לאזור קשה – עד בלתי אפשרי – למחייה. משבר מים קשה יפקוד את כל מי ומה שחי, גלי חום יהפכו לחלק בלתי נפרד בחיים שלנו – התחזיות צופות שב-200 ימים בשנה הטמפרטורה הנמדדת תעמוד על 50 מעלות. דמיינו כביש שנמס מהחום, פגיעה קשה בחקלאות ובביטחון התזונתי שלנו, מיליוני פליטים מהמדינות השכונות שמגיעים לגבולות שלנו בגלל מצוקה קשה של מים ומזון.
אנחנו נמצאות בנקודת זמן קריטית בהיסטוריה האנושית, שמחייבת אותנו להתעורר ולפעול. אנחנו חייבות להיפטר מהדלקים המזהמים ולקדם מעבר מהיר וצודק לאנרגיות מתחדשות.
זה אפשרי. זה לא חלום רחוק. ואנחנו לא לבד.
תנועת האקלים העולמית היא אחת מהתנועות המוסריות הגדולות בהיסטוריה, מיליוני אזרחים ואזרחיות ברחבי העולם יוצאים יום יום לרחובות עירם בקריאה ברורה לממשלות העולם – עד עכשיו דיברתם, עכשיו תפעלו. כוחם של האזרחים והאזרחיות הוא מעל כל אדישות, שאננות ופחדנות של מקבלי ההחלטות. זה או אנחנו או כלום.
הצטרפו אלינו וביחד נעצור את משבר האקלים.
כדי שלא תפספסו הודעות חשובות, עדכונים, הזמנות לפעולות ועוד, פתחנו ערוץ וואטספ מיוחד לתנועה האזרחית לעצירת משבר האקלים ומצעד האקלים => https://chat.whatsapp.com/FSmMpabRgNZAgDlzdzkhXP
מוזמנות להפיץ בקבוצות, לשותפות ולחברות
אנחנו זקוקים לך! הירשם/י עכשיו בטופס להתנדב בהפקה והכנות המצעד >> https://goo.gl/EqQRao
המצעד בשיתוף עם הרשות לאיכות סביבה וקיימות בעיריית תל אביב-יפו, ויהיה אירוע השיא של חודש הקיימות, חודש שלם של אירועי קיימות ברחבי העיר

ניקיון חוף ניצנים ביום המעשים הטובים
2019-04-02 11:00 - 12:30 | חוף ניצנים
אנשי הים התיכון, ואנשי רשות הטבע והגנים מזמינים אתכם להצטרף לניקוי חוף ניצנים ביחד עם סטודנטים ממכללת סמי שמעון באשדוד.

יום הכריש
2019-04-09 10:00 - 14:00 | פארק נחל חדרה, חדרה
בואו להכיר מקרוב את נקודת המפגש בין כרישים לאנשים. פרויקט "כרישים בזרם" מזמין אתכם לקבל הצצה לעולמם המופלא של כרישי הים התיכון . בתוכנית: פעיליות הסבר בנושא הסביבה הימית, הקרנת סרטוני כרישים מהשטח, הפעלות בחול, עמדת יצירה ירוקה, ציורי פנים ימיים ועוד.
ההשתתפות ללא תשלום.

מפגש פעילים ראשון: קהילת ים חוף הכרמל
2019-04-12 10:00

מביאים את הים לכיכר הבימה - מקימים שמורות טבע ימיות
2019-04-12 11:00 - 13:00 | ככר הבימה תל אביב
גם הקיץ הזה הים שלנו יהיה בסכנה.
גם הקיץ הזה יוזרמו שפכים לים, הררי אשפה יצטברו בחוף ויגיעו לגופם של בעלי החיים בים, וקידוחי הגז והנפט ימשיכו לאיים עליו.
בשביל לשמור על החי והצומח בים, וכדי שבילוי קיצי בחוף לא יהפוך לזכרון רחוק, חייבות וחייבים להמשיך לדרוש הקמתן של שמורות טבע ימיות!
הצטרפו אלינו למיצג פתיחת עונת הרחצה ביום שישי, ה-12.04(תאריך פתיחת עונת הרחצה הרשמי לשנה זו) בשעה 11:00 בככר הבימה ודרשו מממשלת ישראל שמורות טבע בשיעור של 20% משטח הים התיכון בישראל!

הרצאה: עיצוב, כלכלה מעגלית ומימוש יוזמות ופרוייקטים סביבתיים
2019-04-13 18:00 - 19:30
הרצאה של היזם הסביבתי יאיר אנגל על עיצוב, כלכלה מעגלית ומימוש יוזמות ופרויקטים סביבתיים.
באינגה בר בהרצליה: 18:00 הרמת כוסית לכבוד החג, 18:30 תחילת הרצאה.

חוף פולג בסכנה - משמרת מחאה
2019-04-17 15:30 - 18:00
חוף פולג בסכנה!
תכנית הרסנית להקמת שמונה מגדלים וקניון הולכת להחריב את אחד החופים המרכזיים בשרון, וכל זה בשביל להגדיל את הרווחים של יצחק תשובה, יזם התכנית.
התושבים בעיר ימים בנתניה נמצאים בעיצומה של מערכה מול רשויות התכנון והטייקונים שמקדמים את תכנית הבניה הרסנית הזו. שמורת האירוסים שנמצאת על קו החוף צפויה להיפגע מהתכנית ולהיעלם. קו החוף, שמשמש כחוף ציבורי למאות אלפי תושבים ותושבות באזור השרון, יהפוך לחוף פרטי של רצועת המלונות.
ביום רביעי, ה-17.04 יתקיים דיון בוועדה המקומית נתניה בשעה 16:30, ברח' הצורן 6, נתניה.
הצטרפו אלינו למשמרת מחאה לפני הדיון ובדיון עצמו כדי לתמוך בתושבים ובתושבות שרוצים להציל את החוף!

חגיגות יום כדור הארץ
2019-05-04 10:00 - 14:00
חגיגות יום כדור הארץ בסימן הרחבת השמורות הימיות.
אנשי הים התיכון, החברה להגנת הטבע, רשות הטבע והגנים, המוזיאון הימי, ומשפחת פרן מזמינים אתכם להפנינג טבע ימי בשקמונה ובמוזיאון הימי הלאומי
לזכר רן פרן, ילד טבע חיפאי.
בואו לחגוג יום שכולו אהבה לכדור הארץ שהים מהווה 70% משטחו.
סדנאות, הרצאות, הדרכות, סיורים ומגוון פעילויות לכל המשפחה
וגם ה"כריש": אורח כבוד בביקור ראשון בחיפה 😊
בתוכנית אירועים בשני מקומות במקביל:
במוזיאון הימי הלאומי- הרצאות מרתקות!
10:30 "עולמה של בת הים הגדולה" על צבי ים ועוד, טל רז.
12:30 "עולמם של היונקים הימיים", ד"ר מיה אלסר.
וגם:
• סדנת יצירה מפסולת • תערוכה פעילה "גיבורי על ימיים" • סיור ארכיאולוגי על שקמונה.
בחוף שקמונה – פעילויות כיפיות בשמורה של חיפה!
סיור ניקיון חוף התכלת • שעת סיפור מוזיקלית בחוף • משחק מרחב בריחה צבי ים • סיורים ועוד.
פרטים נוספים בהמשך

ניקיון עצמאות
2019-05-10 07:00 - 20:00
מזל טוב ישראל ! יום הולדת 71 !
כל כך יפה…. ומלוכלכת…
ולכן, לרגל יום העצמאות ה-71 ניפגש בחופים השונים ברחבי הארץ ופשוט ננקה!
נרים את כל מה שמפריע לנו בעין, כל מה שיכול לפגוע בחיות, בטבע ובבילוי שלנו ונציל כמה שיותר מהחופים בישראל!
אפשר לנקות כל חוף, שמורת טבע, אפילו ברחוב מתחת לבית שלכם!
אפשר לנקות במשך כל היום או למשך 10 דקות, כל פיסת ליכלוך שתאספו משמעותית ויכולה להציל חיים!
תארגנו את חבריכם, משפחותיכם ונהפוך את זה לאירוע כייפי ובתקווה אפילו לשגרה!
ביוזמת סטודנטים שאכפת להם מהטבע
בשיתוף עם :
צלול | Zalul Environmental Association
Ecoocean – למען הסביבה הימית
Boarderline-Surf Shop
לפרטים ושאלות: Yuval Ziv

משפחות חוקרות למען קידום שמורות ימיות
2019-05-31 15:00 - 17:00
משפחות חוקרות למען קידום שמורות ימיות
עיריית נתניה בשיתוף עם קהילת אנשי ים השרון, מזמינים אתכם לקחת חלק בקבוצת המשפחות החוקרות למען קידום השמורה הימית "ים פולג".
הצטרפו אלינו למפגש שני בסדרת "משפחות חוקרות את הים" בו נמשיך את התיעוד של היצורים הימיים בחוף הסלעי והחולי, באמצעות סקרים, זיהוי, מגדירים וצילום תמונות
יום שישי, כ"ו אייר תשע"ט 31/5/19, משעה 15:00 ועד 18:00 בחוף פולג. נפגשים ליד תחנת הצלה מס 11
הפעילות ללא עלות אך מספר המקומות מוגבל פרטים נוספים והרשמה אצל עינת צוקרמן טל בדוא"ל einat@ecoocean.comאו בנייד 052-3335511
*נא להצטייד ב: כובע, מים, קרם הגנה, מצלמה, סנדלים נוחים, זכוכיות מגדלת וכלי כתיבה.
מחכים לראותכם 😊

פסטיבל הים הבינלאומי חוף דור
2019-06-07 10:00 - 18:00
ביום שישי ה-7.6 נחגוג את יום האוקיינוסים הבינלאומי
בפסטיבל הים בחוף דור
ונקרא יחד להקמת שמורות טבע ימיות למען הים התיכון
16:30-10:00 – תחנות הסברה והפעלה, משחקים, תחרות פיסול בחול, הרצאות, איפור גוף, סיורים, מנדלות על החוף, בניית רפסודות ועוד הפתעות
11:00– קבלת פנים למשט החותרים למען הקמת שמורות טבע ימיות
18:00-16:30 – הופעות מוסיקה על שפת הים
הפסטיבל יתקיים בטיילת חוף דור מדרום לבית הדייגים בית חאג'ג'.
הפעילות מתאימה לכל המשפחה!
